 **UNIVERZITA TRETIEHO VEKU**

**Poplatok za kurz: 55 €, invalidní dôchodcovia a dôchodcovia nad 65 rokov: 45 €**

Názov: **Život v nízkopríjmových krajinách**

Fakulta: Fakulta zdravotníctva a sociálnej práce

Miesto konania: FZaSP, Rektorát – miestnosť sa určí dodatočne

Predpokladaný čas výučby: **streda od 14.h do 16.15 hod.** (môže byť každý druhý týždeň), **Letný semester**

Rozsah vzdelávacieho programu: prednáška, praktické cvičenia, pozeranie filmov a fotografií, kvíz

Semestrálny vzdelávací program: 6 prednášok (po 3 vyučovacie hodiny) v letnom semestri

Minimálny počet študujúcich: 15

Maximálny počet študujúcich: 30

Cieľ vzdelávania: Študujúci získajú základné vedomosti o rozvoji a rozvojovej spolupráci, o problematike nízkopríjmových krajín, o živote a výzvach, ktorým obyvateľstvo čelí a o realizácii a význame rozvojových projektov zameraných na zraniteľné skupiny. Súčasťou predmetu budú aj kultúrne a náboženské špecifikácie života v nízkopríjmových krajinách, vplyv globalizácie na život ľudí v nízkopríjmových krajinách a prejdeme si životnú cestu človeka od narodenia – detstva – dospievania - produktívneho veku - po starobu v nízkopríjmových krajinách, život v rodinách a komunitách.

**Zoznam prednášok:**

Letný semester

1. Rozvoj; Rozvojová spolupráca; Nízkopríjmové krajiny; Ľudsko-právny prístup; Rodová nerovnosť; Práva etnických menšín a iných zraniteľných skupín a osôb so zdravotným znevýhodnením v kontexte nízkopríjmových krajín.
2. Kultúrne a náboženské špecifiká nízkopríjmových krajín; Rola medzinárodných, vládnych/národných a mimovládnych aktérov v nízkopríjmových krajinách.
3. Špecifiká nízkopríjmových krajín: Prístup k pitnej vode a sanitácií; Slumy; Klimatické a ekonomické zmeny; Nezamestnanosť; Negramotnosť.
4. Špecifiká nízkopríjmových krajín: Zdravie matiek a detí; Sexbiznis; Ženská obriezka; HIV&AIDS; Podvýživa; Infekčné ochorenia.
5. Špecifiká nízkopríjmových krajín: Deti ulice; Detská práca; FairTrade; Detskí vojaci.
6. Špecifiká nízkopríjmových krajín: Starnutie, Rodinný a komunitný život v nízkopríjmových krajinách; Príprava a manažovanie rozvojových projektov v nízkopríjmových krajinách; Projekty FZaSP TU na africkom a ázijskom kontinente.

Vyučujúci/lektor: PhDr. Zuzana Kráľová, PhD.